Morcote

Morcote estas komunumo de la Komunumaro Carona kaj la Distrikto Lugano en Kantono Tiĉino, Svislando. Ĝi havis 259 loĝantojn je la 31-a de decembro 2011.

 Geografio 
Morcote situas sur la suda pinto de la duoninsulo Ceresio ĉe la bordo de la Lago de Lugano. Norde de ĝi leviĝas la Monto Arbostora, kiu kun alteco de 659 m s.m. estas la plej alta punkto de la komunumo. La komunumo konsistas el la du vilaĝoj Morcote kaj Arbostora.Fonto: Reta mapo 1:20000 de Swisstopo

La teritorio de la komunumo etendiĝas sur areo de 2,80 km², de kiuj 81,5% estas kovritaj de arbaro, 2,5% servas por agrikulturo kaj 16,0% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Morcote limas en nordnordoriento al Lugano, en nordo al Carona, en nordoriento al Vico Morcote, kaj en oriento, sudo kaj okcidento al la Lago de Lugano.

 Trafiko 
Pro ĝia situo sur la suda pinto de duoninsulo tra Morcote ne kondukas gravaj transiraj vojoj. La komunumo atingeblas pere de la lagobordaj vojoj de Melide kaj de Lugano. Pere de la loka busreto de Lugano kaj la liniŝipoj de la Lago de Lugano la komunumo estas konektita al la publika transportreto.

 Historio 
La unua dokumenta mencio de Morcote datiĝas el la jaro 926 kiel Murcao. En la jaro 1100 en Morcote situis burgo por la kontrolo de la ŝiptrafiko sur la Lago de Lugano. En la jaro 1422 Morcote ricevis de la Dukoj de Milano impostajn privilegiojn kaj aŭtonomiajn rajtojn, kiujn ĝis ankaŭ konservis post kiam ĝi en la jaro 1517 estis submetita al la regado de la Svisa Ĵurkomunumo. Ĝis la konstruo de la lagodigo de Melide en la jaro 1847 Morcote estis grava lagohaveno por la varotransporto de Svislando al Italio.Fonto: Giuseppe Negro:  Morcote en Historia Leksikono de Svislando (2011-05-26)

 Notoj kaj referencoj 


 Eksteraj ligiloj 

 Morcote.ch Oficiala retejo de la komunumo Morcote

 Bildoj